ไฟแนนซ์ทูเดย์
...ได้ข่าวว่ามีคณะกรรมการธนาคาอาคารสงเคราะห์ (ธอส.) ลาออก 2 คน จากที่ก่อนหน้านี้ พล.ต.อ.เจตน์ มงคลหัตถี อดีตรองผู้บัญชาการตำรวจแห่งชาติ (ที่ปรึกษา สบ10) ได้ยื่นใบลาออกจากกรรมการ ธอส. และ ครม.ไฟเขียวแต่งตั้ง ชาญชัย บุญฤทธิ์ไชยศรี&nbsp; คนแบงก์ชาติ เข้ามาเป็นกรรมการแทน
29 ต.ค. 2565

...ได้ข่าวว่ามีคณะกรรมการธนาคาอาคารสงเคราะห์ (ธอส.) ลาออก 2 คน จากที่ก่อนหน้านี้ พล.ต.อ.เจตน์ มงคลหัตถี อดีตรองผู้บัญชาการตำรวจแห่งชาติ (ที่ปรึกษา สบ10) ได้ยื่นใบลาออกจากกรรมการ ธอส. และ ครม.ไฟเขียวแต่งตั้ง ชาญชัย บุญฤทธิ์ไชยศรี  คนแบงก์ชาติ เข้ามาเป็นกรรมการแทน
...อีกคนที่ได้ข่าวว่าจะยื่นใบลาออก คือ กฤษฎา อุทยานิน ผู้อำนวยการ สำนักงานบริหารหนี้สาธารณะ (สบน.) ที่คาดว่าน่าจะลาออกไปนั่งในบอร์ดธนาคารไทยพาณิชย์ ในโควตาของกระทรวงการคลัง แทน พล.ต.อ.อดุลย์ แสงสิงแก้ว รมว.พัฒนาสังคมและความมั่นคงของมนุษย์ หรือไม่ก็อาจจะไปนั่งเป็นกรรมการธนาคารออมสิน แทน เอ็นนู ซื่อสุวรรณ ที่ขอลาออกไปเป็นคณะกรรมการนโยบายสถาบันการเงิน (กนส.)
...แต่มีคนตั้งข้อสังเกตว่าตอนนี้ถือว่าหมดยุคที่จะแย่งกันเป็นบอร์ดแบงก์รัฐแล้ว เพราะไม่ว่าจะอยู่ ธอส. หรือธนาคารออมสิน คณะกรรมการก็ได้ค่าตอบแทนเดือนละ 1 หมื่นบาท และค่าเบี้ยประชุมเดือนละ 2 หมื่นบาท เท่ากันหมด เล่นเอาพวกที่ได้เป็นกรรมการออมสินยุคนี้ปาดเหงื่อเพราะต้องบริหารสินทรัพย์ถึง 2 ล้านล้านบาท แถมยังมีเรื่องร้องเรียน มีเรื่องบัตรสนเท่ห์มาให้สอบกันนับไม่ถ้วน
...เกริก วณิชกุล ประธานบอร์ด ธอส.ปฏิเสธไม่รับรถประจำตำแหน่งซึ่งเป็นรถเบนซ์ รุ่นใหม่ เลยทำให้บอร์ดคนอื่นไม่กล้ารับรถประจำตำแหน่งตามกันไปด้วย ซึ่งที่ผ่านมาคุณเกริกใช้รถของแม่ คือ รถฮอนด้า Accord รุ่น 20 ปีก่อน ขับมาทำงานทุกวัน และเตรียมยกรถคันนี้ให้ลูกสาวคนเดียวที่กำลังจะมีอายุครบ 18 ปี เสียด้วย
...ล่าสุด คุณเกริก ยอมรับรถประจำตำแหน่ง หลังได้ทำหนังสือสอบถามและขอความเห็นจาก คสช.เรียบร้อยแล้ว คาดว่าไม่สิ้นปีนี้ก็ปีหน้า คงได้เอารถ Accord เข้าอู่ซ่อมเสียที
...สมชัย สัจจพงษ์ อธิบดีศุลกากร ในฐานะประธานคณะกรรมการสลาก บ่นน้อยใจเรื่องแก้สลากแพงเท่าไร ไม่ตกเสียที คาดว่าก่อนสิ้นปีนี้คงต้องขอเข้าพบนายกรัฐมนตรี ว่าไม่สามารถลุยยึดโควตาได้ทันก่อนสิ้นปี ล่าสุดแม่ค้ายังขายสลากกันเกร่อคู่ละ 110 บาท ส่วนแนวคิดจะออกสลากแบบเลขท้าย 3 ตัว และ 2 ตัว ก็ถูกองค์กรปฏิรูปสลากค้านเช้าค้านเย็น
...งานนี้บอกเลยว่า เรื่องยึดโควตาคงต้องรอสัญญาหมดในเดือน มิ.ย.ปีหน้าก่อน ถึงค่อยว่ากันใหม่